Asea

Asea er et amerikansk nettverksselskap grunnlagt i 2009 av Verdis Norton og James Pack. Selskapets hovedkontor ligger i Salt Lake City i Utah.

Aseas hovedprodukt er vann på flaske som oppgis å inneholde bordsalt, men som skal være prosessert på en spesiell måte slik at det inneholder redox signalmolekyler.Verification Procedure for Reactive Molecules in ASEA™  Asea Ifølge selskapets egne markedsføring ligger 17 års forskning bak dette produktet, og vannet fra Asea skal være det eneste i markedet som kan tilføre kroppen disse molekylene. Flasker med dette vannet omsettes gjennom multi-level marketing.

Asea ble offisielt lansert i Norge høsten 2012, og spredte seg raskt gjennom etablerte nettverksmiljøer.Lokkes av Mirakelvann, Kapital 13/2013 «I tillegg til en rekke kjente idrettspersonligheter prydes medlemslisten av Tomm Murstad Jr. som driver populære Tomm Murstad Sjøleir for barn om sommeren, samt litt mindre velrenommerte navn som tidligere verdensleder Tor Einar Olaisen i det fallerte pyramideselskapet World Games, samt misjonær og tidligere pastor Jan Ernst Gabrielsen, som blant annet var norsk kontaktperson for gullpyramiden Joseph Wealth System.» En rekke norske idrettsprofiler er også blitt vervet til nettverket. I august 2013 ble selskapet offisielt lansert i Sverige.Läkare anser att ”hälsovatten” är en bluff Hallandsposten Blant de registrerte selgerne er John Virapen som har skrevet boken Dødelige bivirkninger om sin erfaring fra legemiddelbransjen.ASEA - vanligt koksalt blir hälsodryck i pyramidförsäljning  Mats Reimers blogg på Dagens Medicin

I desember 2012 sendte NAFKAM et varsel til Helsedirektoratet om at Asea ble markedsført med helsepåstander som ikke kunne dokumenteres.Varsel fra NAFKAM Universitetet i Tromsø Det kom samtidig inn en bekymringsmelding om en pasient som hadde fått leverskade etter å ha drukket Asea-vann i tillegg til mye annet.Lokkes av Mirakelvann, Kapital 13/2013 «- Vi fikk en bekymringsmelding fra Universitetssykehuset i Tromsø, der en pasient hadde drukket dette vannet i tillegg til mye annet, og fikk leverskader.» Norske Asea-distributører har på sin side avvist påstander om at produktet inneholder helseskadelige ingredienser.Mener helsevann kan være farlig NRK Ifølge det svenske Livsmedelsverket savner produktet dokumentasjon på helseeffektene som hevdes.Belägg saknas enligt Livsmedelsverket Hallandsposten

I oktober 2014 ble Asea av italienske bøtelagt for brudd på forbudet mot pyramidespill.Vendite piramidali, Antitrust sanziona tre società per 500 mila euro  Help Consumatori (italiensk) Det ble slått fast at selskapets forretningsplan var rigget slik at den stimulerte til å verve stadig nye selgere fremfor å selge produkter, og det ble også påpekt udokumenterte helsepåstander i markedsføringen.Stop alle vendite piramidali di bevande dietetiche: multa di 500 mila euro dell’Antitrust contro Vemma Italia, Asea Italy e Organo Gold Europe Il Fatto Alimentare (italiensk)

 Referanser 

 Eksterne lenker 


Kategori:Drikkevann
Kategori:Nettverksselskaper
Kategori:Pyramidespill
Kategori:Selskaper innen alternativ behandling
Kategori:Selskaper fra USA
Kategori:Selskaper etablert i 2009